**Balatonendréd Község Önkormányzata Képviselő-testületének 9/2023. (V. 25.) önkormányzati rendelete**

**az Önkormányzat 2022. évi zárszámadásáról**

Balatonendréd Község Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontban meghatározott feladatkörében eljárva a következőket rendeli el:

**1. Bevételek és kiadások teljesítése**

**1. §**

(1) Balatonendréd Község Önkormányzat Képviselő-testülete a 2022. évi költségvetés végrehajtásáról szóló beszámolót 258.065.448, -Ft bevétellel, 194.621.147, -Ft kiadással,

(2) A kiadási főösszegen belül

*a)* személyi juttatások: 74.341.398, -Ft

*b)* munkaadót terhelő járulékok és szociális hozzájárulási adó: 8.342.677, -Ft

*c)* dologi kiadások: 48.649.651, -Ft

*d)* ellátottak pénzbeli juttatásai: 4.087.000, -Ft

*e)* egyéb működési célú kiadások 16.342.360, -Ft

*f)* beruházási kiadások: 16.661.907, -Ft

*g)* felújítási kiadások: 22.652.188, -Ft

*h)* egyéb felhalmozási kiadások: 0, -Ft

összeggel elfogadja.

(3) Az (1) bekezdésben megállapított bevételi és kiadási főösszegeken belüli jogcímenkénti megosztását a rendelet 1–4. melléklete tartalmazza.

(4) Az önkormányzat összevont 2022. évi költségvetési mérlegét a rendelet 5. melléklete tartalmazza.

(5) A (2) bekezdésben megállapított felújítási és beruházási kiadások részletezését a rendelet 6. és 7. melléklete tartalmazza.

(6) A (2) bekezdésben megállapított lakosságnak juttatott támogatásainak, szociális, rászorultság jellegű ellátásainak teljesítését a zárszámadási rendelet 8. melléklete tartalmazza.

(7) A (2) bekezdésben megállapított Egyéb működési célú kiadások kiemelt kiadási előirányzaton belül a fel nem használt Tartalékok összege 35.691.717, -Ft, melyet a rendelet 9. melléklete tartalmazza.

**2. §**

(1) A Képviselő-testület az Önkormányzat 2022. évi eredményének költségvetési szervenkénti és összesített értékét a rendelet 22. melléklete szerint hagyja jóvá.

(2) Az önkormányzat EU támogatással megvalósuló projektjeinek alakulását a rendelet 10. melléklete tartalmazza.

(3) A Képviselő-testület az önkormányzat 2022. évi állományi létszámát a rendelet 11. melléklet*e* szerint hagyja jóvá.

(4) Az önkormányzat többéves kihatással járó döntéseit a rendelet 12. melléklete tartalmazza.

(5) Az önkormányzat pénzeszközeinek 2022. évi változását a rendelet 13. melléklete tartalmazza.

(6) Az önkormányzat által nyújtott közvetett támogatások 2022. évi alakulását a rendelet 14. melléklete tartalmazza.

(7) Az önkormányzat adósságállományának bemutatását a rendelet 15. melléklete tartalmazza.

(8) Az önkormányzat költségvetési évet követő három évre tervezett bevételi és kiadási előirányzatainak keretszámait a rendelet 16. melléklete tartalmazza.

(9) Az önkormányzat részesedései állományának bemutatását a rendelet 17. melléklete tartalmazza.

(10) Az Önkormányzat környezetvédelmi alapját érintő bevételeket a 18. melléklet szerint hagyja jóvá.

(11) A Balatonendrédi Kerekerdő Óvoda 2022. évi bevételeit és kiadásait a rendelet 19. melléklete tartalmazza.

**2. Az önkormányzat összevont mérlege**

**3. §**

A Képviselő-testület az önkormányzat a 2022. december 31-i állapot szerinti vagyonát a mérlegben, valamint a vagyonkimutatásban szereplő adatok alapján 963.354.728, -Ft-ban állapítja meg. Az önkormányzat összesített mérlegét a rendelet 20. melléklete tartalmazza, a vagyonkimutatást a 21. melléklete tartalmazza.

**3. Maradvány megállapítása, jóváhagyása**

**4. §**

(1) A Képviselő-testület az önállóan működő és gazdálkodó Balatonendréd Község Önkormányzata 2022. évi költségvetési maradványát 61.570.628, -Ft, a Balatonendrédi Kerekerdő Óvoda maradványát 1.873.673, -Ft (ebből alaptevékenység maradványa: 1.872.241, -Ft, vállalkozási tevékenység maradványa: 1.432, -Ft) összegben jóváhagyja.

(2) A Képviselő-testület az önkormányzat 2022. évi összesített maradványát 63.444.301, -Ft összegben hagyja jóvá.

(3) A jóváhagyott maradványból a Balatonendrédi Kerekerdő Óvoda esetében vállalkozási tevékenység utáni befizetési kötelezettség: 129, -Ft.

(4) A Képviselő-testület utasítja az önkormányzat jegyzőjét, hogy a jóváhagyott 2022. évi maradványok 2023. évi költségvetési előirányzatokon való átvezetéséről gondoskodjon.

(5) Az önkormányzat 2022. évi maradvány-kimutatását a rendelet 23. melléklet*e* tartalmazza.

**5. §**

A Képviselő-testület felkéri a jegyzőt, hogy a pénzügyi beszámoló elfogadásáról, a maradvány jóváhagyott összegéről, a folyó fizetési kötelezettségéről az önkormányzat intézményeit e rendelet hatálybalépését követően haladéktalanul értesítse.

**4. Záró rendelkezések**

**6. §**

Ez a rendelet 2023. május 26-én lép hatályba.

**7. §**

Hatályát veszti az Önkormányzat 2022. évi költségvetéséről szóló 5/2022. (III.3.) önkormányzati rendelet.

Balatonendréd, 2023. május 25.

**Késmárki Tibor dr. Friss Attila**

**polgármester jegyző**

Kihirdetve: a Kőröshegyi Közös Önkormányzati Hivatal Balatonendrédi Kirendeltségének hirdetőtábláján 15 napra elhelyezett hirdetménnyel 2023. május 25. napján.

**dr. Friss Attila jegyző**